rejauldu/bengali-wikipedia huggingface dataset:
মালয় উইকিপিডিয়া হচ্ছে অনলাইন বিশ্বকোষ উইকিপিডিয়ার মালয় ভাষার সংস্করণ। মালয় উইকিপিডিয়া ২০০২ সালে যাত্রা পথচলা শুরু করে এবং   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক ও টি ফাইল আছে এই উইকিপিডিয়ায়। মালয় উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা  টি।  ইতিহাস তথ্যসূত্র   বহিঃসংযোগ    Mobile version of Malay Wikipedia   History of Malay Wikipedia  বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি বিষয়শ্রেণী:ভাষা অনুযায়ী উইকিপিডিয়া
এ কে এম শামসুল হক (৪ মার্চ ১৯৪০ - ২৫ সেপ্টেম্বর ১৯৯৯; গোলাপ মিঞা নামে অধিক পরিচিত) ছিলেন একজন বাংলাদেশী রাজনীতিবিদ, মুক্তিযোদ্ধের সংগঠক, ভাষা সৈনিক ও তৎকালীন কিশোরগঞ্জ-১ আসনের সাবেক সংসদ সদস্য। তিনি ২০২৩ সালে মরনোত্তর একুশে পদকে ভূষিত হন।   প্রাথমিক জীবন  এ কে এম শামসুল হক গোলাপ মিয়া কিশোরগঞ্জ জেলার পাকুন্দিয়া উপজেলার জাঙ্গালিয়া ইউনিয়নের তারাকান্দি গ্রামে জন্মগ্রহণ করেন।   রাজনৈতিক জীবন  এ কে এম শামসুল হক কিশোরগঞ্জ জেলা আওয়ামী লীগের সাধারণ সম্পাদক, ভাষা সৈনিক ও মুক্তিযুদ্ধের সংগঠক ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে কিশোরগঞ্জ-১ আসন থেকে সংসদ সদস্য নির্বাচিত হন। এর পর ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে কিশোরগঞ্জ-১ আসন থেকে পুনরায় সংসদ সদস্য নির্বাচিত হন।   ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে কিশোরগঞ্জ-১ আসন থেকে তিনি পরাজিত হয়েছিলেন।   মৃত্যু  এ কে এম শামসুল হক ২৫ সেপ্টেম্বর ১৯৯৯ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৯৯-এ মৃত্যু বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:একুশে পদক বিজয়ী
মালয়েশিয়া একটি মুসলিম সংখ্যাগরিষ্ঠ এবং সামাজিক রক্ষণশীলতাবাদী রাষ্ট্র। পশ্চিমা রাষ্ট্রগুলোর মত মালয়েশিয়াতে কোনো সমকামী অধিকার ধরনের কিছু নেই। মালয়েশিয়ার সরকার সর্বদাই সমকামিতাকে মালয় সংস্কৃতি এবং কৃষ্টি পরিপন্থী বলে থাকে। সাজা হিসেবে সমকামীদেরকে কারাগারে প্রেরণ করা হয় এবং শরিয়া আদালতে যদি বিচার হয় তাহলে বেত্রাঘাতের মত শাস্তির ব্যবস্থা হতে পারে।   সম-লিঙ্গের মানুষের মধ্যকার যৌনতা বা প্রেম সম্পর্কিত বিষয়  মালয়েশিয়ায় বিদ্যমান ধর্মনিরপেক্ষতা পশ্চিমা দেশগুলোর মতো নয়। দেশটিতে ইহুদিদের বসবাসের কোনো সুযোগ নেই। মালয়েশিয়াতে কোনো ভাবেই পশ্চিমা সংস্কৃতির প্রচার করা যায় না। তবে দেশটিতে পশ্চিমা পর্যটকরা বিকিনি পরার সুযোগ পান, অন্যদিকে যা মালয় মুসলিমদের জন্য নিষিদ্ধ। ১৯৯৪ সালে মালয়েশিয়ার গণমাধ্যমে সমকামিতার পক্ষে কোনো ধরনের কথা বলা যাবে না, এই মর্মে সরকারি ফরমান জারি করা হয়। ১৯৯৫ সালে ৭,০০০ নারী ও পুরুষকে মালয়েশীয় পুলিশ সমকামিতার অভিযোগে গ্রেফতার করে। ২০০৫ সালে ব্রিটিশ নৌবাহিনীতে সমকামীদের চাকরি হওয়ার প্রেক্ষাপটে সাংবাদিকদের প্রশ্নের জবাবে মালয়েশীয় নৌবাহিনীর প্রধান অ্যাডমিরাল মোহাম্মদ আনোয়ার মোহাম্মদ নূর গণমাধ্যমকে বলেন যে, মালয়েশীয় নৌবাহিনী কখনোই সমকামীদের গ্রহণ করবে না। মালয়েশীয় চলচ্চিত্র সেন্সর বোর্ড দেশীয় চলচ্চিত্রে সমকামিতার অনুমোদন দেয় না; উপরন্তু বিদেশি চলচ্চিত্রে সমকামিতা বিষয়ক কোনো দৃশ্য থাকলে, তা কেটে দেওয়ার পর সেন্সর বোর্ড চলচ্চিত্র প্রেক্ষাগৃহে মুক্তির অনুমতি দেয়। সমকামিতাকে উপজীব্য করে বানানো প্রচুর বিদেশি চলচ্চিত্র মালয়েশিয়াতে সেন্সর বোর্ড কর্তৃক স্থায়ীভাবে নিষিদ্ধ করা হয়েছে। যে কোনো প্রেক্ষাগৃহে সমকামিতা বিষয়ক চলচ্চিত্র প্রদর্শন এবং সংশ্লিষ্ট চলচ্চিত্রটির ক্যাসেট/ডিভিডি বাজারে বিক্রির ক্ষেত্রে পুলিশি নজরদারি থাকে। দৃষ্টান্তস্বরূপ, ২০০৫ সালে মালয়েশীয় সেন্সর বোর্ড প্রেক্ষাগৃহে ব্রোকব্যাক মাউন্টেন নামক মার্কিন চলচ্চিত্র প্রদর্শন নিষিদ্ধ করার পাশাপাশি দেশের বাজারে চলচ্চিত্রটির ডিভিডি বিক্রিও নিষিদ্ধ করে।  ২০১২ সালের মে মাসে কুয়ালালামপুরের একটি সমকামী বারে পুলিশ অভিযান চালায় এবং সমকামীদের গ্রেফতার করে বারটিকে সিলগালা করে দেয়। এছাড়াও পুলিশ একটি শিল্প প্রদর্শনী থেকে সমকামিতা সংশ্লিষ্ট পশ্চিমা চিত্রশিল্প উদ্ধার করে ফ্রান্সে ফেরত পাঠায়।  ২০১৮ সালে মালয়েশিয়ার প্রধানমন্ত্রী মাহাথির বিন মোহাম্মদ পরিষ্কারভাবে বলেন যে, তাদের দেশ পশ্চিমা সংস্কৃতির সব কিছু গ্রহণ করতে পারবে না। একই বছর, দুই নারীর সমলৈঙ্গিক যৌন সম্পর্কের অভিযোগে তাদেরকে প্রকাশ্য আদালত কক্ষে বেত্রাঘাত করা হয়।  তথ্যসূত্র  বিষয়শ্রেণী:সমকামিতা বিষয়শ্রেণী:এলজিবিটিকিউ অধিকার বিষয়শ্রেণী:এলজিবিটিকিউ ব্যক্তি নিপীড়ন
জাসি চুক্তি মলদাভিয়ার জাসি বা য়াশিতে রুশ সাম্রাজ্য ও উসমানীয় সাম্রাজ্যের মধ্যে সম্পাদিত একটি শান্তি চুক্তি। যার উদ্দেশ্য ছিল, ১৭৮৭-৯২ পর্যন্ত চলে আসা রুশ-তুর্কী যুদ্ধের ইতি ঘটানো। এর ফলে, রাশিয়ার কৃষ্ণ সাগরে আধিপত্য বৃদ্ধি হয়।  উসমানীয় সাম্রাজ্যের উজিরে আজম কোকা ইউসুফ পাশা এবং রুশ রাজকুমার বেজবোরোদকো চুক্তিটিতে স্বাক্ষর করেন। রাজকুমার বেজবোরোদকো প্রিন্স পোটেমকিনের উত্তরসূরী নির্বাচিত হয়েছিলেন, যখন পোটেমকিন মারা যান।) এই জাসির চুক্তিটি ১৭৭৪ সালে সম্পাদিত কুসুক কাইনারজি চুক্তিতে হওয়া ক্রিমীয় খানাতের দখলকে আনুষ্ঠানিকভাবে রুশ সাম্রাজ্যের জন্য নিশ্চিত করে এবং ইউরোপীয় রুশ-তুর্কী সীমান্ত তৈরি করতে ইয়েদিসান (দেনিস্তার ও বাগ নদীর মধ্যখানের অঞ্চল) রাশিয়ার কাছে হস্তান্তর করা হয়। আর এশিয়ার সীমান্তকে (কুবান নদী) অপরিবর্তিত রেখে দেয়া হয়।   আরো দেখুন    উসমানীয় সাম্রাজ্যের ইতিহাস   তথ্যসূত্র     বিষয়শ্রেণী:১৭৯২-এ ইউরোপ বিষয়শ্রেণী:রাশিয়ার শান্তি চুক্তি বিষয়শ্রেণী:উসমানীয় সাম্রাজ্যের শান্তি চুক্তি
দাঙ্গাম জেলা আফগানিস্তানের পূর্বাঞ্চলীয় এলাকা কুনার প্রদেশে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা পশ্চিমে মারাওয়ারা জেলা, উত্তর-পশ্চিমে আসাদাবাদ জেলা, উত্তরে বার কুনার জেলা, পূর্ব ও দক্ষিণে নারী জেলা এবং পূর্ব ও দক্ষিণে পাকিস্তান ঘিরে রেখেছে। জেলাটি পাহাড়ী অঞ্চল দ্বারা বেষ্টিত হওয়ার জন্য চাষাবাদের জন্য যথেস্ট পরিমাণ আবাদী জমি সহজলভ্য নয়। যার ফলে এখানকার অধিকাংশ মানুষই হতদরিদ্র। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৫,০০০, যার মধ্যে প্রায় সকলেই পশতু সম্প্রদায়ের অর্থ্যাৎ ৯৮% পশতু এবং ২% তাজিক সম্প্রদায়ের লোক বসবাস করে থাকে। এখানে প্রায় ৫০টির মত উপগ্রাম রয়েছে এবং এখানকার কেন্দ্রীয় শহরের নাম হচ্ছে দাঙ্গাম () এছাড়াও জেলাটির কেন্দ্রীয় অংশে অবস্থিত ১৩৫৬ মিটার উচ্চতায় অবস্থান করছে।  বহিঃসংযোগ District Profile AIMS District Map  বিষয়শ্রেণী:কুনার প্রদেশের জেলা
ক্লুব আতলেতিকো দে মাদ্রিদ এসএডি (, ; এছাড়াও আতলেতিকো মাদ্রিদ, আতলেতিকো অথবা শুধুমাত্র আতলেতি নামে পরিচিত) হচ্ছে মাদ্রিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯০৩ সালের ২৬শে এপ্রিল তারিখে প্রতিষ্ঠিত হয়েছে। আতলেতিকো মাদ্রিদ তাদের সকল হোম ম্যাচ মাদ্রিদের মেত্রোপলিতানো স্টেডিয়ামে খেলে থাকে; যার ধারণক্ষমতা হচ্ছে ৬৮,৪৫৬। বর্তমানে এই ক্লাবের ম্যানেজারের দায়িত্ব পালন করছেন দিয়েগো সিমেওনে এবং সভাপতির দায়িত্ব পালন করছেন এনরিক কেরেজো। স্পেনীয় মধ্যমাঠের খেলোয়াড় কোকে এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আতলেতিকো মাদ্রিদ এপর্যন্ত ২৬টি শিরোপা জয়লাভ করেছে; যার মধ্যে ১০টি লা লিগা, ১০টি কোপা দেল রে এবং ২টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৯টি শিরোপা জয়লাভ করেছে; যার মধ্যে ৩টি উয়েফা ইউরোপা লিগ এবং ৩টি উয়েফা সুপার কাপ শিরোপা রয়েছে।   খেলোয়াড়   বর্তমান দল    ধারে অন্য দলে    অর্জন   ঘরোয়া   লা লিগা  বিজয়ী (১০): ১৯৩৯–৪০, ১৯৪০–৪১, ১৯৪৯–৫০, ১৯৫০–৫১, ১৯৬৫–৬৬, ১৯৬৯–৭০, ১৯৭২–৭৩, ১৯৭৬–৭৭, ১৯৯৫–৯৬, ২০১৩–১৪  রানার-আপ (৮): ১৯৪৩–৪৪, ১৯৫৭–৫৮, ১৯৬০–৬১, ১৯৬২–৬৩, ১৯৬৪–৬৫, ১৯৭৩–৭৪, ১৯৮৪–৮৫, ১৯৯০–৯১  কোপা দেল রে  বিজয়ী (১০): ১৯৫৯–৬০, ১৯৬০–৬১, ১৯৬৪–৬৫, ১৯৭১–৭২, ১৯৭৫–৭৬, ১৯৮৪–৮৫, ১৯৯০–৯১, ১৯৯১–৯২, ১৯৯৫–৯৬, ২০১২–১৩  রানার-আপ (৯): ১৯২১, ১৯২৬, ১৯৫৬, ১৯৬৩–৬৪, ১৯৭৪–৭৫, ১৯৮৬–৮৭, ১৯৯৮–৯৯, ১৯৯৯–২০০০, ২০০৯–১০  স্পেনীয় সুপার কাপ  বিজয়ী (২): ১৯৮৫, ২০১৪  রানার-আপ (৪): ১৯৯১, ১৯৯২, ১৯৯৬, ২০১৩  কোপা ডি চ্যাম্পিওনেস ডি এসপানা  বিজয়ী (১): ১৯৪০  কোপা এভা দুয়ার্তে  বিজয়ী (১): ১৯৫১  রানার-আপ (১): ১৯৫০  কোপা প্রেসিদেন্তে এফইএফ  বিজয়ী (১): ১৯৪৭  সেঙ্গুয়া ডিভিশন  বিজয়ী (১): ২০০১–০২  রানার-আপ (২): ১৯৩২–৩৩, ১৯৩৩–৩৪  কোপা ডি লা লিগা  রানার-আপ (২): ১৯৮৩–৮৪, ১৯৮৪–৮৫   ইউরোপীয়   উয়েফা চ্যাম্পিয়নস লিগ  রানার-আপ (২): ১৯৭৩–৭৪, ২০১৩–১৪  উয়েফা ইউরোপা লিগ  বিজয়ী (২): ২০০৯–১০, ২০১১–১২  উয়েফা কাপ উইনার্স কাপ  বিজয়ী (১): ১৯৬১–৬২  রানার-আপ (২): ১৯৬২–৬৩, ১৯৮৫–৮৬  উয়েফা সুপার কাপ  বিজয়ী (২): ২০১০, ২০১২  উয়েফা ইন্টা্যাটোটো কাপ  বিজয়ী (১): ২০০৭  রানার-আপ (১): ২০০৪   মহাদেশীয়   ইন্টার কন্টিনেন্টাল কাপ বিজয়ী (১): ১৯৪৭   আঞ্চলিক   ক্যাম্পেওনাতো রিজিওনাল সেন্ট্রো বিজয়ী (৪): ১৯২০–২১, ১৯২৪–২৫, ১৯২৭–২৮, ১৯৩৯–৪০  কোপা ফেডারেশন সেন্ট্রো বিজয়ী (১):''' ১৯৪১   তথ্যসূত্র    বহিঃসংযোগ     আতলেতিকো দি মাদ্রিদ অফিসিয়াল ওয়েবসাইট   আতলেতিকো দি মাদ্রিদ রুশ ফ্যান সাইট   লা লিগায় আতলেতিকো দি মাদ্রিদ    উয়েফা-তে আতলেতিকো দি মাদ্রিদ   বিডিফুটবল-এ আতলেতিকো দি মাদ্রিদ    বিষয়শ্রেণী:লা লিগার ক্লাব বিষয়শ্রেণী:কোপা দেল রেই বিজয়ী বিষয়শ্রেণী:মাদ্রিদের ফুটবল ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:স্পেনের বহু-ক্রীড়া ক্লাব বিষয়শ্রেণী:উয়েফা সুপার কাপ বিজয়ী ক্লাব বিষয়শ্রেণী:আন্তর্মহাদেশীয় কাপ (ফুটবল) বিজয়ী ক্লাব বিষয়শ্রেণী:১৯০৩-এ প্রতিষ্ঠিত ফুটবল ক্লাব
/*  _____________________________________________________________________________  * |                                                                             |  * |                    === WARNING: GLOBAL GADGET FILE ===                      |  * |                  Changes to this page affect many users.                    |  * | Please discuss changes on the talk page or on WT:Gadget before editing. |  * |_____________________________________________________________________________|  */  /**  * Add a "My sandbox" link to the personal portlet menu.  * Dependencies: mediawiki.util, mediawiki.Title, mediawiki.Uri  *  * @source mediawiki.org/wiki/Snippets/MySandbox  * @version 2  */ ( function ( mw, $ ) {  	$( document ).ready( function () { 		var conf, title, url;  		// Costomize/Translate this to your needs 		conf = { 			subpageName: 'খেলাঘর', 			portletLabel: 'খেলাঘর', 			portletTooltip: 'আপনার খেলাঘরে যান', 			editintroPagename: 'টেমপ্লেট:ব্যবহারকারীর_খেলাঘর', 			preloadPagename: 'টেমপ্লেট:ব্যবহারকারীর_খেলাঘর/পূর্বলোড' 		}; 		// Don't alter the code below  		// Use Special:MyPage (as opposed to mw.user.getName()) so that it 		// works for logged-out users as well. 		title = new mw.Title( 'Special:MyPage/' + conf.subpageName );  		url = new mw.Uri( title.getUrl() ); 		url.extend({ 			action: 'edit', 			redlink: 1, 			editintro: new mw.Title( conf.editintroPagename ), 			preload: new mw.Title( conf.preloadPagename ) 		});  		mw.util.addPortletLink( 			'p-personal', 			url, 			conf.portletLabel, 			'pt-mysandbox', 			conf.portletTooltip, 			null, 			'#pt-preferences' 		); 	}); }( mediaWiki, jQuery ) );
ফিলিপাইন অলিম্পিক কমিটি (; এছাড়াও সংক্ষেপে আইওসি কোড পিএইচআই দ্বারা পরিচিত) হলো ফিলিপাইনের জাতীয় অলিম্পিক কমিটি। এই সংস্থাটির ১৯১১ সালে প্রতিষ্ঠিত হয়েছে; প্রতিষ্ঠার ১৮ বছর পর ১৯২৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ফিলিপাইনের ম্যানিলায় অবস্থিত।  বর্তমানে ফিলিপাইন অলিম্পিক কমিটির সভাপতির দায়িত্ব পালন করছেন আব্রাহাম এন. তোলেন্তিনো, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ওয়ার্ল্টন চান।  ইতিহাস ১৯১১ সালে ফিলিপাইনের বহু-ক্রীড়ার সর্বোচ্চ সংস্থা হিসেবে ফিলিপাইন অলিম্পিক কমিটি প্রতিষ্ঠিত হয়েছে। উইলিয়াম ক্যামেরন ফোর্বস এই সংস্থার প্রথম সভাপতির দায়িত্ব পালন করেছেন, যিনি ১৯১১ হতে ১৯১৩ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় তেরো বছর পর ফিলিপাইন ১৯২৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৭২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে ফিলিপাইন  তথ্যসূত্র  বহিঃসংযোগ     এএনওসিতে ফিলিপাইন অলিম্পিক কমিটি   অলিম্পিডিয়ায় ফিলিপাইন অলিম্পিক কমিটি   অলিম্পিক.কমে ফিলিপাইন অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ফিলিপাইন বিষয়শ্রেণী:ফিলিপাইনের ক্রীড়া পরিচালনা পরিষদ বিষয়শ্রেণী:১৯১১-এ ফিলিপাইনে প্রতিষ্ঠিত বিষয়শ্রেণী:১৯১১-এ প্রতিষ্ঠিত ক্রীড়া সংস্থা
মিক্টোপসিচিয়া জামাইকানা (Mictopsichia jamaicana) হল Tortricidae পরিবারের মথের একটি প্রজাতি। এটি জ্যামাইকায় পাওয়া যায়।  ডানার বিস্তার প্রায় ১৪.৫ মিমি। সামনের ডানার মূল রঙ ফ্যাকাশে কমলা হলুদ (প্রায় সম্পূর্ণরূপে মিলিয়ে যাওয়া জলপাই ধূসর) মধ্য-কোস্টা এবং টার্মেন শেষ পর্যন্ত। ডানার তৃতীয় টার্মিনালের মূল রঙ কমলা। নীলাভ-রূপালি প্রতিসরণকারী চিহ্ন রয়েছে। পিছনের ডানাগুলো কমলা রঙের, পরিধিতে বাদামী মিশ্রিত।   ব্যুৎপত্তি  নামটি উৎস দেশ, জ্যামাইকাকে বোঝায়।   তথ্যসূত্র
মহারাণী পদ্মাবতী মহান মৌর্য্য সম্রাট অশোকের তৃতীয় পত্নী ছিলেন। সম্রাট অশোকের উত্তরাধিকারী হিসেবে বিবেচিত কুণালের মাতা ছিলেন। এছাড়াও, তিনি সম্প্রতির দিদিমা ছিলেন। তবে, কুণাল অন্ধ হওয়ায় অশোক তার নাতি সম্প্রতিকে উত্তরাধিকারী ঘোষণা করেছিলেন। কুণালকে জন্ম দেয়ার পর অবশ্য তিনি বেশিদিন বাঁচেননি। কুণালকে পরবর্তীতে অশোকের অপর স্ত্রী মহারাণী দেবীর কাছে প্রতিপালনের উদ্দেশ্যে প্রেরণ করা হয়। খ্রিস্টপূর্ব ২৮০ খ্রিস্টাব্দে তার জন্ম হয়েছিল বলে বিশ্বাস করা হয়। অশোকের হিন্দুধর্ম পালনকালে পদ্মাবতী জৈন ধর্ম পালন করতেন। অশোকের দুই পত্নী থাকা অবস্থায় পদ্মাবতী রাণী ছিলেন। পদ্মাবতীর মৃত্যুর পর রাণী দেবী মহারাণী হন।   তথ্যসূত্র    আরও পড়ুন       বিষয়শ্রেণী:অশোকের পত্নী বিষয়শ্রেণী:খ্রিস্টপূর্ব ৩য় শতাব্দীর নারী বিষয়শ্রেণী:মৌর্য সম্রাজ্ঞী
বিষয়শ্রেণী:উইকিপিডিয়ার প্রশাসন  ইন্টারফেস প্রশাসক হওয়ার আবেদন প্রক্রিয়ার মাধ্যমে উইকিপিডিয়াতে কে ইন্টারফেস প্রশাসকের ব্যবহারকারী অধিকার পেতে পারেন, তা নির্ধারণ করা হয়। এই বিশেষ শ্রেণীর প্রশাসকদের বিশেষ কিছু অধিকার থাকে, যা প্রধানত ইন্টারফেস সংক্রান্ত কাজে ব্যবহৃত হয়। ইন্টারফেস প্রশাসকদের সর্বশেষ তালিকা পেতে হলে দেখুন: উইকিপিডিয়া:ইন্টারফেস প্রশাসকবৃন্দ।  পুরাতন আবেদনগুলো দেখতে উইকিপিডিয়া:ইন্টারফেস প্রশাসক হওয়ার আবেদন/পুরাতন আবেদনের তালিকা পাতায় যান।    প্রক্রিয়া  ইন্টারফেস প্রশাসক হিসাবে আবেদন করতে হলে নিচের বর্তমান আবেদন অংশে আবেদন পেশ করুন। প্রতিটি আবেদন ১ সপ্তাহ অর্থাৎ ৭ দিন এখানে থাকবে। এই সময়ের মধ্যে যদি আবেদনের পক্ষে মতামত পাওয়া যায়, তাহলে আপনার আবেদন সফল ধরা হবে। উল্লেখ্য, আবেদন সফল হওয়ার জন্য অন্তত ৭৫% সমর্থন প্রয়োজন। সাধারণত আবেদনের সাফল্য নির্ভর করে আবেদনকারীরা উইকিপিডিয়াতে উল্লেখযোগ্য সময় ধরে সম্পাদনা করে এসেছেন কী না, এবং উইকিপিডিয়াতে তাঁদের আচরণ গ্রহণযোগ্য ও নীতিমালার সাপেক্ষে হয়েছে কী না, তার ওপর। এছাড়াও আপনি কোনো ব্যবহারকারীর জন্যও এই বিশেষ প্রশাসকত্ব প্রদানের জন্য আবেদন করতে পারেন। সেক্ষেত্রে যার জন্য আবেদন পেশ করছেন, তাকে এখানে, এই আবেদনের প্রেক্ষিতে সম্মতি প্রদান করতে হবে।  বর্তমান আবেদন  নতুন আবেদন এই পরিচ্ছেদে যোগ করুন। নিচের বক্সে ‘উইকিপিডিয়া:ইন্টারফেস প্রশাসক হওয়ার আবেদন/’ অংশের পর আপনার অথবা যার জন্য আবেদন করতে চান তার ব্যবহারকারী নাম লিখুন ও ‘ইন্টারফেস প্রশাসকত্বের জন্য আবেদন’ বোতামে ক্লিক করুন। এর পর নতুন তৈরি হওয়া পাতায় আপনার আবেদন যোগ করতে সেখানকার ফর্মটি ব্যবহার করুন ও নির্দেশনা অনুযায়ী তা পূরণ করুন। সবশেষে পাতাটির লিংক {{উইকিপিডিয়া:ইন্টারফেস প্রশাসক হওয়ার আবেদন/আপনার ব্যবহারকারী নাম}} ফরম্যাটে এই পাতার সবশেষে যোগ করুন।
অসওয়াল্ড চার্লস ডসন, এমসি (; জন্ম: ১ সেপ্টেম্বর, ১৯১৯ - মৃত্যু: ২২ ডিসেম্বর, ২০০৮) নাটালের ডারবানের রসবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন তিনি।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও বর্ডার দলের প্রতিনিধিত্ব করে গেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, কার্যকরী ডানহাতি মিডিয়াম পেস বোলিংশৈলী উপহার দিয়েছেন ‘অসি’ ডাকনামে পরিচিত অসি ডসন।   প্রথম-শ্রেণীর ক্রিকেট  ১৯৩৮-৩৯ মৌসুম থেকে ১৯৬১-৬২ মৌসুম পর্যন্ত অসি ডসনের প্রথম-শ্রেণীর খেলোয়াড়ী জীবন চলমান ছিল। তন্মধ্যে,	১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত নাটাল এবং ১৯৫১-৫২ মৌসুম থেকে ১৯৬১-৬২ মৌসুম পর্যন্ত বর্ডারের পক্ষে খেলেন।  প্রথম-শ্রেণীর খেলোয়াড়ী জীবনের সূচনাকালেই দ্বিতীয় বিশ্বযুদ্ধের দামামা বেজে উঠে। বিশ্বযুদ্ধেও বেশ সফলতার স্বাক্ষর রাখেন। এল আলামেইনের দ্বিতীয় যুদ্ধে রয়্যাল ডারবান লাইট ইনফ্যান্ট্রিতে যুক্ত ছিলেন। পরবর্তীতে ইতালিতে অবস্থানকালীন মিলিটারি ক্রস প্রাপক হন।Ossie Dawson dies aged 89 Retrieved January 5, 2013.   আন্তর্জাতিক ক্রিকেট  সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ লাভ করেছিলেন অসি ডসন। সবগুলো টেস্টেই দলের প্রতিপক্ষীয় ছিল ইংল্যান্ড দল। ৭ জুন, ১৯৪৭ তারিখে নটিংহামে স্বাগতিক ইংল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় তার। একই দলের বিপক্ষে ৫ মার্চ, ১৯৪৯ তারিখে পোর্ট এলিজাবেথে সর্বশেষ টেস্টে অংশ নেন।  ১৯৪৭ সালে দক্ষিণ আফ্রিকা দলের সাথে ইংল্যান্ড গমন করেন। ৩২.৩২ গড়ে ১০০২ রান ও ২৬.০৭ গড়ে ৫৪ উইকেট লাভ করেছিলেন তিনি। বেশ দৌঁড়ুতে পারতেন। চার টেস্টে বোলিং আক্রমণে নেতৃত্ব দেন। তবে, পেসের অভাবে শীর্ষসারির ব্যাটসম্যানদের মাথাব্যথার কারণ হয়ে দাঁড়াতে পারেননি। এছাড়াও, পর্যাপ্ত ধৈর্য্যের অভাব থাকায় বড় ধরনের ইনিংস খেলতে পারেননি। ১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। নিজদেশে টেস্ট সিরিজে প্রাদেশিক ক্রিকেটের সাফল্যের পুণরাবৃত্তি ঘটাতে পারেননি তিনি।   ব্যক্তিগত জীবন  ক্রিকেট খেলায় বেশ সফল ছিলেন। ক্রিকেট খেলার পাশাপাশি বেসবল খেলায়ও সিদ্ধহস্তের অধিকারী ছিলেন অসি ডসন।Graham Short, The Trevor Goddard Story, Purfleet, Durban, 1965, p. 18. ২২ ডিসেম্বর, ২০০৮ তারিখে ৮৯ বছর বয়সে কোয়াজুলু-নাটালের আমহাঙ্গা এলাকায় অবস্থিত নিজ বাসগৃহে অসি ডসনের দেহাবসান ঘটে।   তথ্যসূত্র    আরও দেখুন   রনি গ্রিভসন  আইজাক বাইস  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯১৯-এ জন্ম বিষয়শ্রেণী:২০০৮-এ মৃত্যু বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:বর্ডারের ক্রিকেটার বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি বিষয়শ্রেণী:দ্বিতীয় বিশ্বযুদ্ধে দক্ষিণ আফ্রিকান সেনা কর্মকর্তা বিষয়শ্রেণী:দক্ষিণ আফ্রিকান সেনা কর্মকর্তা বিষয়শ্রেণী:মিলিটারি ক্রস প্রাপক বিষয়শ্রেণী:ডারবান থেকে আগত ক্রিকেটার
জামাল মোস্তফা (জন্ম ৩১ ডিসেম্ব ১৯৫৯) একজন বাংলাদেশি ব্যবসায়ী ও রাজনীতিবিদ। তিনি ২০২০ সলের ৯ ফেব্রুয়ারি থেকে ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করছেন। তিনি ২২ সেপ্টেম্বর ২০১৮ তারিখ থেকে ৬ মার্চ ২০১৯ পর্যন্তও ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করেন।  প্রাথমিক জীবন জামাল মোস্তফা ১৯৫৯ সালের ৩১ ডিসেম্বর ঢাকার মিরপুরে জন্মগ্রহণ করেন। মিরপুর মডেল উচ্চ বিদ্যালয়ে পড়ার সময় রাজনীতির সাথে জড়িত হন। পড়াশুনার শেষ করার তিনি পেশা হিসেবে ব্যবসা শুরু করেন। পাশাপাশি তিনি রাজনীতিতে জড়িত হন।  রাজনৈতিক জীবন তিনি ১৯৮৬ সাল থেকে ১৯৯৪ সাল পর্যন্ত ঢাকা সিটি কর্পোরেশনের ১ নং ওয়ার্ড (যা বর্তমানে ঢাকা উত্তর সিটি কর্পোরেশনের ৪ নং ও ১৫ নং ওয়ার্ড) আওয়ামী লীগের যুগ্ম সাধারণ সম্পাদক হিসেবে দায়িত্ব পালন করেন। ১৯৯৪ সালে তিনি আওয়ামী লীগের প্রার্থী হিসেবে ৪ নং ওয়ার্ডের কাউন্সিলর নির্বাচিত হন। ১৯৯৭ থেকে ২০০৪ সাল পর্যন্ত তিনি ৪ নং ওয়ার্ড আওয়ামী লীগের সাধারণ সম্পাদক হিসেবে দায়িত্ব পালন করেন। ২০০৫ সাল থেকে তিনি কাফরুল থানা আওয়ামী লীগের সভাপতির দায়িত্ব পালন করছেন।  তিনি ২০১৫ সালে ঢাকা উত্তর সিটি কর্পোরেশনের নির্বাচনে ৪নং ওয়ার্ডের কাউন্সিলর নির্বাচিত হন। পরে তিনি ঢাকা উত্তর সিটি কর্পোরেশনের প্যানেল মেয়র-২ হিসেবেও মনোনয়ন পান। ২২ সেপ্টেম্বর ২০১৮ সালে প্যানেল মেয়র-১ মো. ওসমান গণির (যিনি আনিসুল হকের মৃত্যুর পর ভারপ্রাপ্ত মেয়র হন) মৃত্যুর পর তিনি ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পান।  তথ্যসূত্র  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা উত্তর সিটি কর্পোরেশনের মেয়র
তানিয়া টেট (জন্ম: ৩১শে মার্চ ১৯৭৯) হলেন একজন ইংরেজ গ্ল্যামার মডেল, লেখক, আন্তর্জাতিক কসপ্লেয়ার এবং পর্নোগ্রাফিক অভিনেত্রী।   কর্মজীবন  ২০০৯ সালে তার পর্ণ কর্মজীবন শুরু করার পর,“Tanya Tate Interview”  টেট ২০১০ সালে ব্রিটিশ প্রাপ্তবয়স্ক পত্রিকা র্যাভার্স ডিভিডি জন্য নিয়মিত কলাম লেখা শুরু করেন।  তার অনুপ্রেরণামূলক মঞ্চের নামটি কমিক বইয়ের প্রতি তার আগ্রহের দ্বারা অনুপ্রাণিত হয়েছিল এবং কমিক লেখক স্ট্যান লি একইভাবে তার চরিত্রের নামকরণ করেছিলেন।  তিনি সম্ভবত এমআইএলএফ জেনারে তার অবদানের জন্য সবচেয়ে বেশি পরিচিত, সেজন্যই তিনি এগারোটি মিল্ফ অব দ্য ইয়ার জিতেছেন। https://aan.xxx/tanya-tate-sets-her-sights-on-5th-nightmoves-best-milf-performer-award/ টেট গেম অফ বোনস (গেম অফ থ্রোনসের একটি প্রাপ্তবয়স্ক প্যারোডি), দ্য ইনক্রেডিবল হাল্ক এক্সএক্সএক্স এবং আয়রন ম্যান এক্সএক্সএক্স এর মতো পর্ণ প্যারোডিতে তার উপস্থিতির জন্যও পরিচিত।     পুরস্কার এবং মনোনয়ন     তথ্যসূত্র    বহিঃসংযোগ                   বেবস্টেশনে তানিয়া টেট  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী পর্নোগ্রাফিক চলচ্চিত্র পরিচালক বিষয়শ্রেণী:গ্ল্যামার মডেল বিষয়শ্রেণী:ইংরেজ নারী প্রাপ্তবয়স্ক মডেল বিষয়শ্রেণী:ইংরেজ পর্নোগ্রাফিক চলচ্চিত্র অভিনেত্রী বিষয়শ্রেণী:ব্রিটিশ পর্নোগ্রাফিক চলচ্চিত্র প্রযোজক বিষয়শ্রেণী:লিভারপুলের অভিনেত্রী বিষয়শ্রেণী:লিভারপুলের মডেল
১১ কোর (একাদশ কোর) হচ্ছে ভারতীয় সেনাবাহিনীর একটি কোর। দ্বিতীয় বিশ্বযুদ্ধে তৈরি করা এই কোর ১৯৪৫ সালে ভেঙে দিয়ে ১৯৫০ সালে আবার তৈরি করা হয়। এই কোরটি ১৯৬৫ সালের যুদ্ধ (পাকিস্তানের সঙ্গে) তে জেনারেল জোগিন্দার সিং ধিল্লোনের নেতৃত্বে অনেক দক্ষতা দেখায়।  এই কোরের অধীনে আছেঃ ৭ম পদাতিক ডিভিশন (ফিরোজপুর) ৯ম পদাতিক ডিভিশন (মিরাট) ১৫তম পদাতিক ডিভিশন (অমৃতসর)http://www.globalsecurity.org/military/world/india/15-div.htm ২৩তম স্বতন্ত্র সাঁজোয়া ব্রিগেড ৫৫তম স্বতন্ত্র মেকানাইজ ব্রিগেড  কোর-অধিনায়কদের তালিকা  নামপদনিয়োগপ্রাপ্তির তারিখকোর-অধিনায়ক হিসেবে মেয়াদ শেষের তারিখকমিশনপ্রাপ্তির রেজিমেন্টতথ্যসূত্রজেএস চিমালেঃ জেনারেল৩১ আগস্ট ২০১৬শিখ রেজিমেন্টবিএস স্যাহরাওয়াত১ সেপ্টেম্বর ২০১৬২ নভেম্বর ২০১৭কুমাওন রেজিমেন্টদুশওয়ান্ত সিং২ নভেম্বর ২০১৭৪ নভেম্বর ২০১৮মারাঠা লাইট ইনফ্যান্ট্রিঅরবিন্দ দত্ত৫ নভেম্বর ২০১৮৫ নভেম্বর ২০১৯দগরা রেজিমেন্টসঞ্জীব শর্মা৬ নভেম্বর ২০১৯রাজপুতনা রাইফেলস  তথ্যসূত্র  বিষয়শ্রেণী:ভারতীয় সেনাবাহিনীর কোর
মেকনেস (; , আ-ধ্ব-ব: [maknaːs]; ) মরক্কোর চারটি সাম্রাজ্যিক শহরের একটি। মরক্কোর উত্তর-মধ্যভাগে মেকনেস প্রদেশে অবস্থিত শহরটি জনসংখ্যার বিচারে দেশটির ষষ্ঠ বৃহত্তম শহর। শহরটি ভৌগোলিকভাবে মধ্য অ্যাটলাস পর্বতমালার উত্তরে একটি উর্বর সমভূমিতে ফেস শহরের কাছে অবস্থিত। আলমোভারিদ রাজারা খ্রিস্টীয় ১১শ শতকে একটি সামরিক বসতি হিসেবে এটিকে প্রতিষ্ঠা করেন। সুলতান ইসমাইল ইবনে শরীফের শাসনামলে (১৬৭২-১৭২৭) এটি মরক্কোর রাজধানীতে পরিণত হয় (১৬৭৫ থেকে ১৭২৮ সাল পর্যন্ত)। ইসমাইল ছিলেন আলাউইত রাজবংশের প্রতিষ্ঠাতার সন্তান। ইসমাইল মেকনেসে এক বিশাল সম্রাটের প্রাসাদ ভবন-সমবায় ও শহরটিতে ব্যাপক তিন স্তরের দুর্গপ্রাচীর ও বিশাল প্রবেশদ্বার (সবচেয়ে বড়টির নাম বাব মানসুর) নির্মাণ করান। মেকনেসকে তাই "মরক্কোর ভের্সাই" নামেও ডাকা হয়।    ২০১৪ খ্রিস্টাব্দের জনগণনা অনুযায়ী শহরের জনসংখ্যা ছিল ৬ লক্ষ ৩২ হাজার। এর আয়তন প্রায় ৫৫০ বর্গকিলোমিটার। এটি মেকনেস প্রেফেকত্যুরের (জেলা) কেন্দ্র ও ফেস-মেকনেস অঞ্চলের একটি গুরুত্বপূর্ণ অর্থনৈতিক কেন্দ্র। এখান থেকে রেলপথে আটলান্টিক উপকূলের সাথে এবং সড়কপথে সন্নিকটস্থ পার্বত্য অবকাশযাপন কেন্দ্রগুলির সংযুক্তি আছে। এখানে ফল, সবজি ও পাম তেল প্রক্রিয়াজাতকরণ, ধাতুকর্ম, চোলাইকরণ, গালিচা, পশমের বস্ত্র ও সিমেন্টের কারখানা আছে। আশেপাশের অঞ্চলে ফল, খাদ্যশস্য ও শাকসবজি উৎপাদিত হয়।  ১৯৯৬ সালে মেকনেসের পুরাতন শহরটিকে (মেদিনা) একটি বিশ্ব ঐতিহ্যবাহী স্থানের মর্যাদা দেওয়া হয়। এখানে সযত্নে সংরক্ষিত মধ্যযুগীয় স্থাপত্য ও প্রাণবন্ত সুক বাজার ও ঐতিহাসিক সব সৌধ রয়েছে। শহরের উত্তরে প্রাচীন রোমান ভোলুবিলিস শহরের ধ্বংসাবশেষ (যেটিকে ১৯৯৭ সালে ইউনেস্কো বিশ্ব ঐতিহ্যবাহী স্থানের মর্যাদা দেওয়া হয়) এবং পবিত্র মুলে-ইদ্রিস শহর (৭৮৮ খ্রিস্টাব্দে প্রতিষ্ঠিত) অবস্থিত। দার জামাই জাদুঘরটিকে একটি প্রাক্তন প্রাসাদে স্থাপন করা হয়েছে, যেখানে মরক্কোর শিল্পকলা ও কারুশিল্প যেমন মৃৎশিল্প, বস্ত্রশিল্প ও ঐতিহ্যবাহী বাদ্যযন্ত্রগুলি প্রদর্শন করা হয়। মুলে ইসমাইলের সমাধিটি মরক্কোর স্থাপত্যশৈলীর এক অনন্য নিদর্শন।  তথ্যসূত্র  বিষয়শ্রেণী:মরক্কোর শহর
সাউথটেক গ্রুপ হচ্ছে সিএমএমআই লেভেল ৫ সম্পন্ন এবং আইএসও ৯০০১ঃ২০১৫ সার্টিফায়েড সফটওয়্যার কোম্পানী। এটি বিশ্বব্যাপী 3,600 টিরও বেশি কোম্পানীর সাথে বাংলাদেশে দীর্ঘতম পরিসেবার ফাইন্যান্সিয়াল সলুশন কোম্পানিগুলির মধ্যে একটি। এর চেয়ারম্যান সৈয়দ মকবুল কাদের এবং ম্যানেজিং ডিরেক্টর/ সিইও হচ্ছেন সৈয়দ মামনুন কাদের। সাউথটেক হচ্ছে বাংলাদেশের সবচেয়ে বড় এন্টারপ্রাইজ সলুশ্যন স্পেস যার গ্রাহক এর মধ্যে রয়েছে বাংলাদেশ বেসরকারি বিমান চলাচল কর্তৃপক্ষ, ব্র্যাক, প্রিমিয়ার ব্যাংক, এবি ব্যাংক, ঢাকা ব্যাংক, আইসিডিডিয়ারবি ইত্যাদি।  বিষয়শ্রেণী:সফটওয়্যার কোম্পানি